ยูโอบีจับมือบูพาปั๊มเบี้ย1.2พันล้าน
ยูโอบีเร่งทำเบี้ยแบงก์แอสชัวรันส์ 1,200 ล้านบาท จับมือบูพาขายประกันสุขภาพ
6 ก.ค. 2555

ยูโอบีเร่งทำเบี้ยแบงก์แอสชัวรันส์ 1,200 ล้านบาท จับมือบูพาขายประกันสุขภาพ 
นายยุทธชัย เตยะราชกุล ผู้ช่วยกรรมการผู้จัดการใหญ่ บุคคลธนกิจ ธนาคารยูโอบี เปิดเผยว่า ปีนี้บริษัทตั้งเป้าหมายยอดขายประกันผ่านธนาคาร หรือแบงก์แอสชัวรันส์ 1,200 ล้านบาท จากปีที่ผ่านมา แยกเป็นเบี้ยประกันชีวิต 1,000 ล้านบาท เพิ่มขึ้น 100% คาดว่าจะทำได้ตามเป้าหมาย เพราะครึ่งปีแรกมีลูกค้าใหม่ซื้อประกันชีวิต 600 ล้านบาท
สำหรับเบี้ยประกันภัย 200 ล้านบาท เพิ่มขึ้น 50% จากปีที่ผ่านมา ซึ่งถือว่าธุรกิจยังเล็กและเพื่อสนับสนุนให้ธุรกิจประกันภัยโตกว่าปัจจุบัน และมีสินค้าที่ครอบคลุมความต้องการของลูกค้าธนาคารที่มีกว่า 6 แสนราย โดยได้ร่วมมือกับบริษัท บูพา ประกันสุขภาพ ในการขายประกันสุขภาพตลอดชีวิต
“แต่ลูกค้าต้องซื้อก่อนอายุ 61 ปี ซึ่งจะมาตอบโจทย์ให้แก่ผู้ที่เตรียมตัวเกษียณและยังมีบริษัทประกันสุขภาพคอยดูแล เพราะค่ารักษาพยาบาลในอีก 10 ปีข้างหน้า ทางสำนักงานวิจัยเพื่อการพัฒนาหลักประกันสุขภาพไทยระบุว่า จะเพิ่มขึ้นอีกราว 4 เท่า” นายยุทธชัย กล่าว
นายยุทธชัย กล่าวว่า ประกันสุขภาพตลอดชีพจะจับกลุ่มลูกค้าระดับกลางถึงสูง ซึ่งเป็นฐานลูกค้าของธนาคาร โดยเริ่มต้นประมาณ 8,000-9,000 บาทต่อปี คุ้มครอง 3.25.2 แสนบาท ไปถึงเบี้ย 3 หมื่นบาท1 แสนบาทต่อปี คุ้มครอง 14.5 ล้านบาท จะขายผ่านสาขา 157 แห่งทั่วประเทศ ซึ่งยังไม่ได้คาดการณ์ยอดขายไว้ แต่หวังว่าจะมีลูกค้าสนใจเข้ามาซื้อประมาณ 8-10% จากฐานลูกค้าธนาคารทั้งหมด เพราะเป็นแบบประกันสุขภาพที่ไม่สามารถหาได้ในตลาด 
นายแอนดริว วอง กรรมการผู้จัดการ บริษัท บูพาฯ กล่าวว่า เงื่อนไขกรมธรรม์จะไม่คุ้มครองโรคที่เคยเป็นมาก่อน และจะไม่ยกเลิกกรมธรรม์ในปีถัดไป หากลูกค้ามีการเคลมในปีนี้เต็มวงเงิน
&amp;&lt;2288;